
Μητροπόλεως 26-28, (8ος όρ.)
Αθήνα 105 63
Τηλέφωνο: 210 3315621

Αναχώρηση:  
5ήμερο:    03 με 07 Νοεμβρίου ‘26
                               
1η μέρα: ΑΘΗΝΑ – ΠΑΡΙΣΙ
Συγκέντρωση στο αεροδρόμιο και πτήση για το Παρίσι μέσω Ρώμης. Άφιξη, μεταφορά και τακτοποίηση στο ξενοδοχείο μας. Διανυκτέρευση.

2η μέρα: ΠΑΡΙΣΙ – ΜΟΝ ΣΑΙΝ ΜΙΣΕΛ
Πρωινό στο ξενοδοχείο και αναχώρηση για το εντυπωσιακό Μον Σαιν Μισέλ, ένα από τα πιο εμβληματικά αξιοθέατα της Γαλλίας και Μνημείο Παγκόσμιας Κληρονομιάς της UNESCO. Χτισμένο πάνω σε μια βραχώδη νησίδα, το Μον Σαιν Μισέλ αποτελεί ένα μοναδικό δείγμα μεσαιωνικής αρχιτεκτονικής, με ιστορία που ξεκινά τον 8ο αιώνα. Κατά τη διάρκεια της εξωτερικής περιήγησής μας, θα θαυμάσουμε το επιβλητικό αβαείο που δεσπόζει στην κορυφή, τα μεσαιωνικά τείχη, τα πέτρινα κτίσματα και τα γραφικά πλακόστρωτα σοκάκια του οικισμού. Θα γνωρίσουμε την ιστορία αυτού του σπουδαίου προσκυνηματικού κέντρου και θα απολαύσουμε τη μοναδική θέα στον κόλπο, διάσημο για το εντυπωσιακό φαινόμενο της παλίρροιας. Χρόνος ελεύθερος για φωτογραφίες και προσωπικές περιηγήσεις. Στη συνέχεια, μεταφορά στο ξενοδοχείο μας, τακτοποίηση και διανυκτέρευση.

3η μέρα: ΜΟΝ ΣΑΙΝ ΜΙΣΕΛ – ΡΕΝ (αγώνας)
Πρωινό στο ξενοδοχείο. Στη συνέχεια, αναχώρηση για τη Ρεν, την ιστορική πρωτεύουσα της Βρετάνης. Σύντομη, πανοραμική γνωριμία με το ατμοσφαιρικό ιστορικό κέντρο, τα ξυλόδετα σπίτια και τις κομψές πλατείες της πόλης. Σύμφωνα με την τελική ώρα διεξαγωγής και τις οδηγίες των αρχών, μεταφορά στο γήπεδο για την αθλητική αναμέτρηση του Ολυμπιακού. Μετά τον αγώνα, μεταφορά και διανυκτέρευση στο ξενοδοχείο μας.

4η μέρα: ΡΕΝ(ξενάγηση) – ΠΑΡΙΣΙ 
Πρωινό στο ξενοδοχείο. Σήμερα θα γνωρίσουμε την ιστορική πρωτεύουσα της Βρετάνης, μια πόλη που συνδυάζει μοναδικά τη μεσαιωνική γοητεία με τη γαλλική κομψότητα. Κατά τη διάρκεια της περιήγησής μας, θα ανακαλύψουμε το γραφικό ιστορικό κέντρο με τα χαρακτηριστικά πολύχρωμα ξυλόδετα σπίτια, τα λιθόστρωτα δρομάκια και τις ατμοσφαιρικές πλατείες. Θα θαυμάσουμε εξωτερικά τον επιβλητικό Καθεδρικό Ναό του Αγίου Πέτρου, το ιστορικό Κοινοβούλιο της Βρετάνης, σύμβολο της πολιτικής και πολιτιστικής κληρονομιάς της περιοχής, καθώς και την περίφημη Πλατεία Δημαρχείου. Θα γνωρίσουμε την πλούσια ιστορία της πόλης, που υπήρξε σημαντικό διοικητικό κέντρο του Δουκάτου της Βρετάνης. Χρόνος ελεύθερος για βόλτα, καφέ και προσωπικές αγορές. Στη συνέχεια, αναχώρηση για το κοσμοπολίτικο Παρίσι. Άφιξη αργά το βράδυ, τακτοποίηση στο ξενοδοχείο μας και διανυκτέρευση.

5η μέρα: ΠΑΡΙΣΙ(ξενάγηση) – ΑΘΗΝΑ
Πρωινό στο ξενοδοχείο. Μέσα από μια πανοραμική ξενάγηση στα σημαντικότερα σημεία της γαλλικής πρωτεύουσας. Ακολουθώντας τη χρονολογική και καλλιτεχνική εξέλιξη του Παρισιού θα ξεκινήσουμε την πανοραμική ξενάγηση, ένα ταξίδι στο χρόνο με σταθμούς στο Μεσαίωνα, την Αναγέννηση, τον «Βασιλιά Ήλιο», την Επανάσταση με τις παρεκκλίσεις Ροβεσπιέρου και του Ναπολέοντα, το αυτοκρατορικό Παρίσι, τα χρόνια της Μπελ Επόκ, του Μεσοπολέμου και του Μάη του ’68, όπου θα δούμε το Τροκαντερό, τον Πύργο του Άιφελ, τη μεγαλύτερη αψίδα του κόσμου, την Αψίδα του Θριάμβου, τη διάσημη λεωφόρο των  Ηλυσίων Πεδίων, το Μικρό και το Μεγάλο Παλάτι, την πλατεία Ομονοίας και τον Οβελίσκο του Λούξορ, την εκκλησία της Αγίας Μαγδαληνής, τα πολυσύχναστα Μπουλεβάρτα, το εντυπωσιακό κτίριο της Όπερας, τις φημισμένες πυραμίδες του Λούβρου, τη Γαλλική Ακαδημία, την πλατεία του Σατλέ, το Δικαστικό Μέγαρο, την νέα γέφυρα Ποντ Νεφ, το Δημαρχείο της πόλης, την Παναγία των Παρισίων, το περίφημο Πανεπιστήμιο της Σορβόνης, το Πάνθεον, τους πανέμορφους και με γαλλική φινέτσα κήπους του Λουξεμβούργου, την εκκλησία του Αγίου Σουλπίκιου, τις καλλιτεχνικές γειτονιές γύρω από το Σαιν Ζερμαίν ντε Πρε με τα διάσημα καφέ, τη Σχολή Καλών Τεχνών, τον παλιό σιδηροδρομικό σταθμό που σήμερα έχει μετατραπεί στο Μουσείο Ορσέ και τέλος το περίφημο Πολεμικό Μουσείο, όπου είναι θαμμένος ο Ναπολέων, γνωστό ως το μέγαρο των Απομάχων. Μεταφορά στο αεροδρόμιο και πτήση επιστροφής για την Αθήνα μέσω Ρώμης, γεμάτοι εικόνες από το Παρίσι, τη Νορμανδία, τη Βρετάνη και την ξεχωριστή αθλητική εμπειρία στο πλευρό του Ολυμπιακού.


5ήμερο πρόγραμμα 
Ημερομηνίες: 03-07 Νοεμβρίου ’26 – πτήσεις
Πτήσεις με ITA Airways &  SKY express:
Αναχώρηση: Αθήνα – Παρίσι μέσω Ρώμης, 03/11 με ITA Airways
Επιστροφή: Παρίσι – Αθήνα μέσω Ρώμης, 07/11 με ITA Airways 
· Τιμή κατ’ άτομο σε δίκλινο                                       895€
· Τιμή σε μονόκλινο                                                    1145€
03/11 Πτήσεις με την ITA Airways:
Αναχώρηση: Αθήνα – Ρώμη – Παρίσι
AZ 721 | Αθήνα – Ρώμη | 19:30 – 20:40
AZ 332 | Ρώμη – Παρίσι | 21:25 – 23:40
Ενδιάμεση ανταπόκριση στη Ρώμη: 45 λεπτά.
07/11 Πτήσεις  με την ITA Airways:
AZ 325| Παρίσι – Ρώμη | 18:15 – 20:20
AZ 722 | Ρώμη – Αθήνα | 21:50 – 00:50 (+1)
Ενδιάμεση ανταπόκριση στη Ρώμη: 45 λεπτά.
Περιλαμβάνονται: 
· Αεροπορικά εισιτήρια Αθήνα – Παρίσι - Αθήνα μέσω Ρώμης με ITA Airways 
· Πολυτελή κλιματιζόμενο πούλμαν για τις μετακινήσεις σύμφωνα με το πρόγραμμα.
· Μεταφορές από/προς αεροδρόμιο/ ξενοδοχεία εξωτερικού.
· Μετακινήσεις από και προς το γήπεδο (σύμφωνα πάντα με τα μέτρα των τοπικών αρχών).
· Διαμονή σε επιλεγμένα ξενοδοχεία, σύμφωνα με το πρόγραμμα: 3* ξενοδοχείο στο Παρίσι, Hôtel Mercure Mont Saint-Michel 4* στο Μον Σαιν Μισέλ και Hôtel Mercure Rennes Centre Gare 4* στο κέντρο της Ρεν , ή παρόμοια.
· Εκδρομές, περιηγήσεις, ξεναγήσεις όπως αναφέρονται στα συνοπτικά προγράμματα.
· Έμπειρος Αρχηγός – Συνοδός του γραφείου μας.
· Φόροι αεροδρομίων.
· Ασφαλιστική κάλυψη αστικής /επαγγελματικής ευθύνης.
· Μια χειραποσκευή μέχρι 8 κιλά.
· Μια βαλίτσα μέχρι 23 κιλά.
· Φ.Π.Α. 

Δεν περιλαμβάνονται:
· Είσοδοι σε μουσεία, αρχαιολογικούς χώρους, και γενικά όπου απαιτείται.
· Δημοτικοί φόροι ξενοδοχείου: 35€/ανά ταξιδιώτη, εξοφλούνται τοπικά στον αρχηγό μία φορά συνολικά.
· Εισιτήρια αγώνα 
(η αποπληρωμή τους γίνεται, σύμφωνα με της οδηγίες, λίγες μέρες αφότου βγουν σε κυκλοφορία).
Κάρτα φιλάθλου (20€) – υποχρεωτική για του μη κατόχους διαρκείας.
· Ό,τι ρητά αναφέρεται ως προαιρετικό ή προτεινόμενο.   

Σημαντικές Σημειώσεις: 
Ξεναγήσεις και εκδρομές, ενδέχεται να αλλάξει η σειρά που θα πραγματοποιηθούν.
Σημαντική ενημέρωση για ταξίδια εντός Ε.Ε. / Ζώνης Σένγκεν με ελληνική ταυτότητα:
Σύμφωνα με τις ισχύουσες ευρωπαϊκές οδηγίες, οι παλαιού τύπου ελληνικές ταυτότητες (μπλε) γίνονται αποδεκτές για ταξίδια εντός Ευρωπαϊκής Ένωσης και χωρών Σένγκεν έως και τις αρχές Αυγούστου 2026.
Ωστόσο, για την αποφυγή προβλημάτων κατά τον αεροπορικό ή συνοριακό έλεγχο, συνιστάται ιδιαίτερη προσοχή στα παρακάτω:
• Ταυτότητες που έχουν εκδοθεί από το 2011 και μετά, εφόσον είναι σε καλή κατάσταση και τα στοιχεία αναγράφονται ευκρινώς, γίνονται συνήθως αποδεκτές έως 03/08/2026.
• Ταυτότητες που έχουν εκδοθεί πριν από το 2011 — και ιδιαίτερα πριν από το 2006 — καλό είναι να έχουν ήδη αντικατασταθεί με νέου τύπου ταυτότητα ή να συνοδεύονται από ισχύον διαβατήριο, καθώς ενδέχεται να μην γίνουν αποδεκτές από αεροπορικές εταιρείες ή συνοριακές αρχές.
• Φθαρμένες, αλλοιωμένες ή δυσανάγνωστες ταυτότητες ενδέχεται επίσης να προκαλέσουν άρνηση επιβίβασης ή εισόδου, ανεξαρτήτως ημερομηνίας έκδοσης.
Παρακαλούμε όπως ελέγχετε εγκαίρως την εγκυρότητα και την κατάσταση των ταξιδιωτικών σας εγγράφων πριν την αναχώρηση.
Το ταξιδιωτικό μας γραφείο, σύμφωνα και με τους όρους συμμετοχής, δεν φέρει καμία ευθύνη σε περίπτωση μη αποδοχής ταυτότητας ή άλλου ταξιδιωτικού εγγράφου από αεροπορική εταιρεία, αστυνομικές ή συνοριακές αρχές, ούτε για τυχόν άρνηση επιβίβασης ή εισόδου σε χώρα του εξωτερικού.

Σημαντική διευκρίνιση
Η εκδρομή θα πραγματοποιηθεί κανονικά, ανεξάρτητα από τυχόν μεταγενέστερες αποφάσεις των αρμόδιων αρχών ή περιστάσεις ανωτέρας βίας, οι οποίες ενδέχεται να προκύψουν μετά την ανακοίνωσή της και να έχουν ως αποτέλεσμα την απαγόρευση ή τον περιορισμό της παρουσίας φιλοξενούμενων φιλάθλων στον αγώνα.
Σε μία τέτοια περίπτωση, το υπόλοιπο ταξιδιωτικό πρόγραμμα θα πραγματοποιηθεί κανονικά, σύμφωνα με τις προβλεπόμενες παροχές και επισκέψεις της εκδρομής.

Όροι συμμετοχής
• Για την επιβεβαίωση της κράτησης απαιτείται προκαταβολή 450€ ανά άτομο, η οποία είναι μη επιστρέψιμη.
• Η εξόφληση του συνολικού ποσού θα πρέπει να έχει ολοκληρωθεί έως και 21 ημέρες πριν.
• Με την επιβεβαίωση της συμμετοχής και την καταβολή της προκαταβολής, θεωρείται ότι ο ταξιδιώτης έχει λάβει γνώση και αποδέχεται πλήρως τους παραπάνω όρους συμμετοχής και τις σχετικές διευκρινίσεις της εκδρομής.

